Наоснову члана 24. Одлуке о месним заједницама на територији општине Житорађа („Сл. Лист Града Ниша“, бр.36/22), Изборна комисија за спровођење избора за чланове Савета месних заједница на 1.седници одржаној дана 20.04.2022.године, донела је

**П О С Л О В Н И К**

**ИЗБОРНЕ КОМИСИЈЕ ЗА СПРОВОЂЕЊЕ ИЗБОРА ЗА ЧЛАНОВЕ САВЕТА МЕСНИХ ЗАЈЕДНИЦА**

**I ОПШТЕ ОДРЕДБЕ**

Члан 1.

Овим Пословником уређују се питања организације, начина рада и одлучивања изборне Комисије за спровођење избора за чанове Савета месних заједница (у даљем тексту: Изборна комисија), као и друга питања од значаја за рад Изборне комисије.

Члан 2.

Седиште Изборне комисије је у Житорађи, у згради општинске управе Житорађа, улица Топлички Хероји бр.53.

Члан 3.

Изборна комисија у свом раду користи печат Изборне комисије општине Житорађа.

**II САСТАВ Изборне комисије**

Члан 4.

Изборна Комисија ради у сталном саставу.

Члан 5.

Изборну комисију чине председник и пет чланова које именује Скупштина општине Житорађа, на предлог одборничких група.

Члан 6.

Изборна комисија има секретара кога именује Скупштина општине, који учествује у раду изборне комисије без права одлучивања.

Члан 7.

Председник и чланови Изборне комисије и њен секретар имају заменике које именује скупштина општине Житорађа.

Заменици из претходног става имају иста права и одговорности, као и чланови које замењују.

Председник, заменик председника, секретар и заменик секретара Изборне комисије, морају бити дипломирани правници.

**III НАДЛЕЖНОСТ Изборне комисије**

Члан 8.

Изборна комисија у оквиру надлежности утврђених Одлуком о месним заједницама на територији општине Житорађа врши следеће послове:

1. стара се о законитости спровођења избора;
2. одређује бирачка места;
3. одређује бирачке комисије и именује њихове чланове;
4. доноси Упутство за спровођење избора за чланове савета месних заједница(у даљем тексту Упутство);
5. доноси Роковник за вршење изборних радњи у поступку доношења избора за чланове савета месних заједница;
6. прописује обрасце и организује техничке припреме за спровођење избора;
7. утврђује да ли су пријаве кандидата сачињене и поднете у складу са Упутством;
8. проглашава изборну листу;
9. утврђује облик и изглед гласачких листића, број гласачких листића за бирачка места и записнички их предаје бирачким комисијама;
10. утврђује и објављује резултате избора за чланове савета месних заједница;
11. подноси извештај Скупштини општине о спроведеним изборима за чланове савета месних заједница;
12. обавља и друге послове утврђене Одлуком о месним зједницама на територији општине Житорађа и Упутством.

**IV НАЧИН РАДА**

Члан 9.

Изборна комисија је самостална и независна у свом раду и ради на основу Закона, Одлука и прописа донетих на основу наведених аката.

Рад Изборне комисије је јаван.

Члан 10.

Изборна комисија ради у седницама.

Седницу Изборне комисије сазива председник Изборне комисије или заменик председника ако је председник одсутан или спречен. Седница Изборне комисије може бити сазвана и на предлог најмање једне трећине чланова Изборне комисије.

Члан 11.

Седницом руководи председник Изборне комисије, кога у случају одсутности замењује заменик председника.

У случају да председник мора да напусти седницу Изборне комисије, председавање преузима заменик председника, односно, у случају да је заменик председника одсутан, најстарији присутни члан Изборне комисије. Уколико најстарији присутни члан Изборне комисије не може да предузме председавање седницом, председавање преузима следећи најстарији члан Изборне комисије.

Члан 12**.**

У раду Изборне комисије учествује: председник, заменик председника, чланови, секретар и заменик секретара Изборне комисије, а у одсутности чланова изборне комисије њихови заменици.

Члан 13.

Позив за седницу Изборне комисије са седницом дневног реда, упућује се члановима Изборне комисије по правилу у писаном облику, најкасније 2 дана пре дана предвиђеног за одржавање седнице, а по потреби седнице се могу сазивати и у краћем року телефоном или на други одговарајући начин.

Члан 14.

Изборна комисија ради и пунважно одлучује ако на седници присуствује већина њених чланова, односно њихових заменика. Отварајући седницу, председавајући констатује број присутних чланова Изборне комисије.

Изборна комисија одлучује већином гласова чланова.

Изборна коомисија не може да гласа више пута по истом питању.

Изборна комисија одлучује јавним гласањем, дизањем руку или појединачним изјашњавањем чланова Изборне коомисије.

Чланови Изборне комисије се појединачно изјашњавају када то одлучи Изборна комисија или одреди председник Изборне комисије, када сматра да је то потребно да би се тачно утврдио резултат гласања.

Члан 15.

Дневни ред седнице утврђује Изборна комисија.

Право да предложи измену или допуну предложеног дневног реда има сваки члан Комисије, односно заменик члана.

О предлозима за измену ии допуну предложеног дневног реда одлучује се без рсправе, редом којим су предлози изнети на седници.

Након изјашњавања о предлозима за измену, односно допуну предложеног дневног реда, Изборна комисија гласа о усвајању дневног реда у целини.

На седницама се ради по тачкама утврђеног дневног реда.

Члан 16.

У дневни ред седнице Изборне комисије као прва тачка уноси се, по правилу, усвајање записника са претходне седнице Изборне комисије. Изборна комисија усваја записник са претходне седнице уколико је сачињен и благовремено достављен члановима и заменицима чланова Изборне комисије.

Примедбе на записник може да изнесе сваки члан изборне комисије односно заменик члана.

Уколико нема примедби на записник, председавајући ставља на гласање записник у предложеном тексту.

О изнетим примедбама на записник, Изборна комисија одлучује редом којим су изнете у расправи.

Након одлучивања о примедбама на записниик, председавајући констатује да је записник усвојен у предложеном тексту, односно са прихваћеним примедбама.

Записник о раду Изборне комисије.

Члан 17.

Ради проучавања појединих питања из овог делокруга, израде предлога акта, извештаја и других докумената, као и обављања појединих изборних радњи, Изборна комисија може формирати радну групу из реда својих чланова, којој помоћ могу пружити стручна лица.

Изборна комисија може, по потреби, задужити поједине свој чланове да проуче питања која се јављају у спровођењу изборног поступка у непосредниј сарадњи са члановима изборних органа и другим учесницима у поступку, као и увидом у одговарајуће документе, те да упознају Изборну комисију са утврђеним стањем и предложе јој одговарајућа решења.

Члан 18.

Изборна комисија обезбеђује јавност рада давањем саопштења за јавност. Саопштење за јавност може дати председник или члан Изборне комисије.

**V ПОСТУПАЊЕ ПО ПРИГОВОРИМА**

Члан 19.

Приговор се подноси у року од 24 часа од дана када је донета одлука односно извршена радња или учињен пропуст.

Председавајући увек ставља на гласање предлог да се приговор усвоји.

Ако предлог да се приговор усвоји не добије потребну већину гласова, сматраће се да је приговор одбијен.

Одлуку по приговору Изборна комисија доноси у року од 48 часова од часа пријема приговора и доставља га подносиоцу приговора.Ако Изборна комисија усвоји поднети приговор, поништиће одлуку или радњу.

Члан 20.

Против Одлуке изборне комисије може се изјавити приговор Другостепеној Изборној комисији у року од 24 часа од часа достављања одлуке.

Приговор се доставља преко Изборне комисије која је дужна да другостепеној Изборној комисији достави одмах,а најкасније у року од 12 часова од часа пријема приговора, све потребне податке и списе за одлучивање.

Члан 21.

У поступку по приговорима, у питањима која нису уређена овим Пословником или другим општим актом који уређује питање спровођења изборних радњи, Изборна Комисија сходно примењује одредбе Закона о општем управном поступку.

**VI ОБЕЗБЕЂИВАЊЕ УСЛОВ ЗА РАД ИЗБОРНЕ КОМИСИЈЕ**

Члан 22.

Средства за рад органа за спровођење избора, изборни материјал и друге трошкове спровођења избора, обезбеђују се у буџету општине.

Налогодавац за исплату средстава из претходног става овог члана су председник и секретар Изборне комисије.

Председник, заменик председника, чланови Изборне комисије и њихови заменици, секретар и заменик секретара имају право на накнаду за рад у Изборној комисији, сразмерно учешћу у раду изборне Комисије.

Висину накнаде за рад у комисији, Изборна комисија одређује посебном одлуком.

Члан 23.

Службе општинске управе општине Житорађа обезбеђују и пружају стручну и техничку помоћ при обављању задатака Изборне Комисије , у складу са Законом и Одлуком о организацији општинске управе.

**VII ДОКУМЕНТАЦИЈА О РАДУ ИЗБОРНЕ КОМИСИЈЕ**

Члан 24.

На седници Изборне комисије води се записник о раду Изборне комисије.

Записник садржи главне податке о раду на седници, нарочито о предлозима о којима се расправљало, са именима учесника у расправи, о одлукама, закључцима и другим актима који су на седници донети, као и о резултату гласања о појединим питањима.

О вођењу и чувању записника стара се секретар Изборне комисије.

Записник се доставља члановима Изборне комисије на усвајање по правилу за наредну седницу Изборне комисије.

Усвојени записник потписује председник и лице које је водило записник.

Пре усвајања записник се може користити само по одобрењу председника Изборне комисије.

Члн 25.

Изборна комисија обезбеђује чување изборних аката и извештаја о резултатима избора са изборним материјалима и руковање тим материјалима, у складу са Законом.

Члан 26.

У Изборној комисији се води деловодни протокол и чува документација (архивска грађа), са којом се поступа у складу са прописима.

По спровођењу свих изборних радњи у вези са избором чланова за савете месних заједница, документација настала у раду Изборне комисије, предаје се Општинској управи општине Житорађа на поступање у складу са Законом.

**VIII ЗАВРШНЕ ОДРЕДБЕ**

Члан 27.

Чланови и заменици чланова Изборне комисије и запослени у Општинској управи ангажовани на обављању послова за потребе Изборне комисије, дужни су да у свом раду поступају у складу са прописима којима је уређена заштита података о личности.

Члан 28.

Питања која се односе на рад Изборне комисје, а која нису уређена овим Пословником, могу се уредити одлуком или закључком Изборне комисије, у складу са одредбама овог пословника и Одлуком о месним заједницама на територији општине Житорађа.

Члан 29.

Овај Пословник ступа на снагу даном доношења, а биће објављен у „службеном листу града Ниша“.

Република Србија

Општина Житорађа

Скупштина општине Житорађа

Изборна комисија за избор

чланова савета месних заједница

Број:013-13-237/2022-01

Дана:20.04.2022.године

Житорађа